Source: http://menedzserpraxis.hu/hir.php?hir_ID=199
Timestamp: 2017-06-27 05:21:21
Document Index: 35219589

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Az Alkotmánybíróság közleményben tiltakozik jogkörének csorbítása ellen
A Fidesz frakcióvezetőjének az Alkotmánybíróság (Ab) hatáskörének korlátozására irányuló javaslatára válaszul a taláros testület közölte: utólagos felülvizsgálati jogkörének változatlan fenntartása a magyar alkotmányos rend lényegi biztosítéka.
A közleményben leszögezik, hogy az Ab hatásköre a jogszabályok alkotmányellenességének utólagos vizsgálata tekintetében megegyezik más európai országokban alkotmánybíróságként elismert szervezetekével.A taláros testület álláspontja szerint a jogszabályok utólagos felülvizsgálata során az alkotmánybíráskodásnak két fő követelménye van. Az egyik, hogy az alkotmánybírósági kontroll valamennyi jogszabályra kiterjedjen, azok szabályozási tárgyára tekintet nélkül, a másik, hogy az alkotmányellenesnek minősített jogszabályt az Alkotmánybíróság megsemmisíthesse. A hatályos Alkotmány alapján az Alkotmánybíróság utólagos norma-felülvizsgálati jogosítványa megfelel ennek a két feltételnek. Az Alkotmánybíróság határozata továbbá – feltétel és időkorlátozás nélkül – mindenkire nézve kötelező.Az Alkotmánybíróság utólagos felülvizsgálati jogkörének változatlan fenntartása a magyar alkotmányos rend lényegi biztosítéka - áll az Ab közleményében. A Fidesz frakcióvezetője, Lázár János által jegyzett módosító javaslat szerint azonban nem szükséges fenntartani a felülvizsgálati jogkört azon jogszabályok esetében, amelyekről népszavazást sem lehet tartani. A javaslat indokolása szerint "a jogállam megszilárdulásával az alkotmánybíráskodás ilyen széles jogköre már aindokolatlanná vált." A hatáskörök megváltoztatásának tervével kapcsolatban az Alkotmánybíróság közleménye ugyanakkor azt is kiemeli, hogy a törvényhozásnak még az alkotmánybírósági felülvizsgálat alól kivont területeken is számolnia kell az Európai Unió Bírósága és az Emberi Jogok Európai Bírósága által végzett ellenőrzés lehetőségével.
Munkavállalás a gyermekgondozási díj folyósítása mellett Kötelező a számlaadás online értékesítésnél isSzigorodtak a politikai reklámok kihelyezésére vonatkozó szabályokMire számítson, ha a beszámoló letétbe helyezését elmulasztotta? Július 01-től szigorú előírások vonatkoznak a székhelyszolgáltatásraAdójogilag kifogásolható ha a jogügylet fő célja adóelőny eléréseEredményes volt az adótraffipax Július 1-jétől hatályos az új jövedéki törvényMikor szabályszerű a devizás számla? Elfogadták a 2018-as költségvetést	Az alábbi űrlap kitöltésével kérdezhet szakértőinktől.